Thore Godal

Thore Godal (1856Folketelling 1910 for 0218 Aker herred –1928) var en norsk sogneprest og skolemann, kjent for sin gjerning innen skolevesenet i Aker.

I 1885 kom han som kapellan til Vestre Aker, og ble sogneprest i 1906. I Aker ble han etter hvert ansatt som skoleinspektør, sammen med sognepresten Ole Moe fra Østre Aker. 

Moe og Godal var en tid helt sentrale for skolevesenet i Aker. De to prestene var særs ulike, både av oppfatninger og av personlighet. De støtte blant annet i hop i skolestyret, der de vekslet om å være formann. Etter hvert oppsto et sterkt motsetningsforhold mellom dem. Som det heter i Akers historiebok:  Moe var «energisk, streng, fordringsfull, Godal hjelpsom, velmenende og overbærende». «Moe var fryktet, Godal var elsket».Side 223, Aker 1837-1934, Aker kommune, Oslo 1940

I Oslo er Godals vei på Tåsen oppkalt etter ham.

 Referanser 

 Kilder 
 Side 223 - 224, Aker 1837-1934, Aker kommune, Oslo 1940

Kategori:Norske lutherske prester
Kategori:Kongens fortjenstmedalje i gull